Säästujuht: lõunaks kodujuustutäidisega suvikõrvitsarullid, õhtuks aprikoosidega grilljuustusalat Sissejuhatuseks suvikõrvitsahooajale võiks teha üht igatpidi rohelist rooga, seda nii seest kui väljast. Sobib hästi lisandiks, aga ka omaette taimseks roaks, mille saab nutikalt kuni küpsetamiseni ka varem ette valmis teha. Kui sa ei jõua või ei viitsi rullidega mässata, siis lao suvikõrvitsaviilud ja täidis vormi kihiti, justnagu lasanje. Rohelise kodujuustutäidisega suvikõrvitsarullide retsepti vaata SIIT (Jaan Heinmaa) Retseptis vajalikud suvikõrvitsad leiab kampaaniahinnaga Rimi poodidest, seal maksab kilo rohelisi suvikõrvitsaid 1,59 eurot. Tavapärasest soodsama hinnaga kodujuustu võib leida pea kõigist kauplustest. Selveris maksab 380 g tops Alma klassikalist kodujuustu 1,59 eurot (kilo hind 4,18 eurot) ja sama hind kehtib ka Maxima kauplustes. Grossi kauplustes maksab 440 g tops Otto klassikalist kodujuustu 1,78 eurot (kilo hind 4,05 eurot), Meie poodides maksab 500 g tops Alma klassikalist kodujuustu 1,99 eurot (kilo hind 3,98 eurot) ja Coopi kauplustes küsitakse 200 g Alma erinevate lisanditega kodujuustude eest 1,19 eurot (kilo hind 5,95 eurot). Retseptis kulub ära ka kaks muna, munakarp tasub kaasa haarata mõnest Grossi või Maxima poest. Grossi poodides maksab karp kümne L-suuruses Kodukoha munaga 1,88 eurot ja Maximas küsitakse kümne M-suuruses muna eest 1,69 eurot. Kas oled kunagi amarandiseemnetest popkorni valmistanud? Pisikesed seemned plaksuvad kuival pannil täpselt nagu maisiterad õhulisteks pallikesteks, mis sobivad imeliselt salatile tekstuuri ja krõmpsu lisama. Maitsva ja pihasõbraliku aprikooside ja plaksuamarandiga grilljuustusalati retsepti vaata SIIT (Kristi Rebane) Tavapäraselt soodsama hinnaga grilljuustu peaks leidma nii Coopi, Rimi kui Selveri kauplustest. Coopis maksab 200g karp Valio grilljuustu 3,19 eurot (kilo hind 15,95 eurot), Selveris 200 g pakid Nopri erinevaid juustusid 3,39 eurot (kilo hind 16,95 eurot) ja Rimis 200g karp Valio laktoosivaba grilljuustu 2,75 eurot (kilo hind 13,75 eurot). Enam kui poole tavahinnast võidab, kui salatis vajalikud aprikoosid võtta Maximast (kilo hind 1,99 eurot) ja vähemalt poole soodsama kampaaniahinnaga avokaadosid peaks leidma Lidlist, kus 700 g pakk avokaadosid maksab 1,49 eurot. Samuti Rimist, seal küsitakse 750 g paki avokaadode eest 1,89 eurot. Uus hinnainfo jõuab Toidutare veebi juba kolmapäeval ehk 5. juulil ja järgmisi retsepte koos poodlemissoovitustega vaata järgmisel laupäeval ehk 8. juulil www.kliendilehed.ee
Säästujuht: lõunaks kodujuustutäidisega suvikõrvitsarullid, õhtuks aprikoosidega grilljuustusalat